[{"text_idx": "#000001", "text": "Meziantou\u0300 troet gant tud all"}, {"text_idx": "#000002", "text": "Setu ur roll eus ar meziantou\u0300 troet gant tud all pe gant kevredigezhiou\u0300 all. Dont a ra eus tachennou\u0300 liesseurt."}, {"text_idx": "#000003", "text": "Stal.bzh zo un arload a zastum an embregerezhiou\u0300 hag a ra gant ar brezhoneg pe hag a skoazell ar brezhoneg. Diorroet eo bet gant ar gevredigezh Mignoned ar brezhoneg, digoust eo ha muioc\u2019h a 100 embregerezh a zo ennan\u0303 dija."}, {"text_idx": "#000004", "text": "Ur c\u2019hoari pedagogel eo Kwizh Brezhoneg. Rein\u0303 a ra tu da zeskin\u0303 muioc\u2019h a 2600 e brezhoneg. Diorroet eo bet gant Morgan Gilet."}, {"text_idx": "#000005", "text": "Diazezet eo ar c\u2019hoari-se war ar c\u2019hoari Wordle. Ar pal eo kavout ger an deiz gant c\u2019hwech taol. Ret eo da bep taol bezan\u0303 ur ger brezhonek gwir. Diorroet eo bet ar c\u2019hoari gant Brezhonadur."}, {"text_idx": "#000006", "text": "Un Holloueziadur liesyezhek eo Wikipedia ha skrivet eo bet gant kenrouedaderien\u00b7ezed. Krouet eo bet e miz Genver 2001. An arload zo da gaout ivez e brezhoneg. Kinnig a ra meur a arc\u2019hweladur evel an doare hep kennask pe an doare noz. Meur a bennad zo bet troet e brezhoneg dija."}, {"text_idx": "#000008", "text": "Un arload kartennouriezh ha merdein\u0303 evit Android hag iOS eo OsmAnd. Tu zo kaout ur stumm digoust pe ur stumm da baean\u0303. Dieub eo ar stumm evit Android. Gallout a ra ar roadennou\u0300 bezan\u0303 stoket : gallout a ra an arload mont en-dro ezlinenn. Troet eo bet ar meziant e 80 yezh, brezhoneg en o-zouez. Kartennou\u0300 OpenStreetMap eo ar c\u2019hartennou\u0300 implijet."}, {"text_idx": "#000009", "text": "Ur c\u2019hoari geriou\u0300 evit deskin\u0303 yezhou\u0300 ha geriaoueg eo Word Tango. 38 yezh a zo gantan\u0303, brezhoneg en o zouez. Geriou\u0300 diglok a vez kinniget deoc\u2019h e Word Tango : un nebeud anezhi zo aet diwar wel. Ar pal eo lakaat al lizherennou\u0300 diank en egorennou\u0300 goullo ha stumman\u0303 ar geriou\u0300 gwir. Gallout a rit implijout un arouez pa vezit stanket. E-pad an abadenn e c\u2019hellit gounit pezhiou\u0300 ouzhpenn ma echuit pennadou\u0300 ha kefridiou\u0300."}, {"text_idx": "#000012", "text": "Ur stumm digoust hag Open Source eus ar c\u2019hoari Colonization eo FreeCol. C\u2019hoarvezout a ra ar c\u2019hoari e 1492 e-pad trevadennin\u0303 Amerika. Ar pal eo diorren un drevadenn gant un nebeud trevadennourien\u00b7ezed ha tapout an dizalc\u2019hiezh. Tu zo kaout ar c\u2019hoari evit Windows, Mac ha Linux."}, {"text_idx": "#000015", "text": "Ur c\u2019hoari-redek buan-kenan\u0303 eo Hyperun, gant troiou\u0300-ouesk ha poentou\u0300. Ar c\u2019hoari buanan\u0303 er bed eo. Awenet eo gant c\u2019hoariou\u0300 klasel ar bloavezhiou\u0300 90 evel F-Zero, Akira, Tron ha Tony Hawk\u2019s. Deuet eo er-maez e 2017 hag hegerz eo war Windows."}, {"text_idx": "#000016", "text": "Steun\u0303v al lec'hienn - Plan du site"}]